laion/Wikipedia-Exotic huggingface dataset:
קארל הרובוט

קארל (נודע בישראל כהרובוט קארל) היא שפת תכנות חינוכית עבור מתחילים, שנוצרה על ידי ריצ'רד פטיס והוצגה בספרו "קארל הרובוט: הצגה עדינה לאומנות התכנות". פטיס השתמש בשפה הזו בהרצאותיו באוניברסיטת סטנפורד בקליפורניה. השפה נקראת על שמו של הסופר הצ'כי קארל צ'אפק שטבע את המילה "רובוט" במחזה "R.U.R" ("רובוטים אוניברסליים של רוסום") משנת 1920. מטרת השפה היא לימוד בסיסי של תכנות בצורה מוחשית, לימוד תחביר, כתיבת פרוצדורות, כתיבת לולאות והתניות וניפוי שגיאות. שפת קארל משמשת לשלוט ברובוט וירטואלי פשוט שחי בסביבה מתוחמת ובה ניתן להתנייד על גבי רשת שְׁתִי (למעלה ולמטה) וָעֵרֶב (שמאלה וימינה) בלבד. הרובוט מגיב לחמש פקודות בסיסיות: MOVE - קארל יזוז משבצת אחת בלבד בכיוון אליו הוא פונה. במקרה של מחסום תתקבל הודעת שגיאה והתוכנית תפסיק. turnLeft - קארל יפנה את פניו ב-90° שמאלה. putBeeper - קארל יוציא זמזם מן השק שלו ויניח אותו במשבצת בה הוא עומד. ניתן להניח יותר מזמזם אחד. במקרה שהשק ריק תתקבל הודעת שגיאה והתוכנית תפסיק. pickBeeper - קארל ירים זמזם מהמשבצת בה הוא עומד וישים אותו בשק. במקרה ויש במשבצת יותר מזמזם אחד, קארל ירים רק זמזם אחד. במקרה ואין זמזם במשבצת תקבל הודעת שגיאה והתוכנית תפסיק. turnoff - קארל יכבה את עצמו ויסיים את התוכנית. קארל גם מבצע בדיקות "בוליאניות" בסביבתו המיידית כדי לברר האם במשבצת יש זמזמים או מחסומים, ולאיזה כיוון הוא פונה. מדיה וקבצים בנושא קארל הרובוט בוויקישיתוף אתר האינטרנט הרשמי של קארל הרובוט http://www.emil.input.sk/info_en.htm
מייקל רוג'רס

מייקל רוג'רס (באנגלית: Michael S. Rogers; נולד ב-31 באוקטובר 1959) הוא אדמירל בדימוס בצי ארצות הברית. שירת כמפקד פיקוד הסייבר של ארצות הברית, כראש הסוכנות לביטחון לאומי (NSA) וכמפקד שירות הביטחון המרכזי (CSS) בשנים 2014 עד 2018. כיום הוא שותף בקרן הון סיכון הישראלית Team8. [1] רוג'רס נולד בשיקגו. ב-1981 סיים תואר ראשון באוניברסיטת אובורן, השלים קורס קציני מילואים והתגייס לצי ארצות הברית. שירת כחובל במשחתת "USS Caron" וב-1986 עבר להתמחות בתחום ההצפנה ולוחמת המידע. שימש קצין הצפנה בכיר בקבוצת הקרב של נושאת המטוסים ג'ון קנדי, קצין מטה בנושאי לוחמה אלקטרונית ולוחמת מידע בצי השישי של ארצות הברית, סייע בתחום ההצפנה במשימות של צוללות וספינות הצי במפרץ הפרסי ובים התיכון. שירת בכוח המשימה המשותף של הפיקוד האטלנטי והצי השני של ארצות הברית שנשלח להאיטי בתקופת ניסיון ההפיכה ב-1994, שימש קצין הצי האחראי על המבצעים המשותפים בפיקוד אירופה של ארצות הברית. שימש קצין המודיעין של פיקוד האוקיינוס השקט של ארצות הברית וב-2009 מונה לקצין המודיעין של המטות המשולבים. בשנים 2011–2014 פיקד על הצי העשירי של ארצות הברית המהווה את פיקוד הסייבר של הצי. במרץ 2014 מונה למפקד פיקוד הסייבר של ארצות הברית ובמקביל לראש הסוכנות לביטחון לאומי וראש שירות הביטחון המרכזי (CSS) של מחלקת ההגנה. הוא שירת בתפקיד עד מאי 2018, עת החליפו הגנרל פול נקאסוני. לאחר שחרורו הצטרף כיועץ לקבוצת הסייבר Team8 שייסד נדב צפריר. רוג'רס בוגר בהצטיינות של המכללה הלאומית למלחמה ובוגר בהצטיינות יתרה של מכללת המלחמה של הצי. הוא בעל תואר שני באסטרטגיית ביטחון לאומי מהאוניברסיטה לביטחון לאומי. בינואר 2018 הודיע רוג'רס על פרישתו מהסוכנות לביטחון לאומי באביב באותה השנה. בתחילת 2019 הפך רוג'רס ליו"ר צוות היועצים של חברת אבטחת הסייבר Claroty. מדיה וקבצים בנושא מייקל רוג'רס בוויקישיתוף ביוגרפיה באתר הצי האמריקאי Obama Is Considering Removing N.S.A. Leader, הניו יורק טיימס, 19 בנובמבר 2016 דפנה מאור, ראש NSA לשעבר: "'עבדנו קשה' זה לא מספיק. הביטחון נקבע במבחן התוצאה", באתר TheMarker‏, 11 באפריל 2024 ויקי אוסלנדר, ניו יורק, "גם במגפה, אסור להתפשר על ערכים בשם הביטחון", באתר כלכליסט, 28 באפריל 2020 NSA's Rogers to retire this spring, www.politico.com NSA Chief Adm. Mike Rogers Expected to Retire this Spring; Leaves Complicated Legacy, USNI News, ‏2018-02-01 (באנגלית אמריקאית) StackPath, www.securityinfowatch.com
LG Watch Urbane

LG Watch Urbane הוא שעון חכם מתוצרת LG אלקטרוניקה, שיצא ב־27 באפריל 2015. השעון מיוצר בצבעים כסף וזהב, ומגיע עם רצועה ניתנת להחלפה בעובי 22 מ"מ. הוא חסין למים ולאבק לפי רמת אטימות IP בתקן IP67. גרסתו הראשונה של השעון הכילה את מערכת ההפעלה Android Wear; גרסאות מאוחרות יותר הכילו גם את מערכת ההפעלה WebOS. השעון המקורי הכילה את מערכת העל־שבב קוואלקום סנאפדרגון‏ 400, 512 מגה בייט של RAM ו־4 ג'יגה בייט של אחסון eMMC. מרקע ה־OLED הוא מסוג POLED, שלו רזולוציה השווה למסך ריבועי של 320x320, וכן מסך מגע. השעון מסוגל ליצור קשר עם מכשירי טלפון בעלי מערכת אנדרואיד ועם טאבלטים באמצעות בלוטות' v4.1, ולו 2.4 גיגה־הרץ בתקן 802.11 IEEE b/g/n WiFi כדי לתקשר עם שירותי גוגל. לשעון תשעה חיישני תנועה (בהם פדומטר, מד תאוצה, גירוסקופ ומצפן), ברומטר וחיישן המודד את קצב פעימות הלב. למכשיר גם שני מיקרופונים (להקטנת הרעש), המשתמשים ביכולת זיהוי הדיבור של Google Now. בשונה משירותים לבישים אחרים, המכשירים אינו מסוגל להפיק קולות, וביכולתו לרטוט בלבד בעת קבלת התראה. המכשיר נטען באמצעות דיסקית מגנטית, שלה פינים המתחברים לאחורי השעון באמצעות microUSB. גרסה משופרת של השעון יצאה במרץ 2016. הגרסה השנייה של השעון מדיה וקבצים בנושא LG Watch Urbane בוויקישיתוף אתר האינטרנט הרשמי של LG Watch Urbane Velazco, Chris (15 במאי 2015). "LG Watch Urbane review: a premium watch that falls short of greatness". Engadget. {{cite web}}: (עזרה) Byford, Sam (1 במרץ 2015). "Our first look at LG's new webOS and Android Wear smartwatches". The Verge. {{cite web}}: (עזרה) LG's Watch Urbane 2nd Edition is back and available for pre-order באתר Yahoo!
פוליטיזציה

למונח פוליטיזציה יש שתי משמעויות: הפיכה של נושא שאינו פוליטי לסוגיה פוליטית, לדוגמה: פוליטיזציה של המדע הגדלת המעורבות של משהו/מישהו בפוליטיקה, לדוגמה: "תהליך פוליטיזציה שעוברים ארגוני הנשים" בערך זה ההתמקדות היא במשמעות הראשונה - הפיכת נושא מסוים לסוגיה פוליטית. בעקבות תהליך שכזה, ההחלטות בנושא מסוים מתבצעות משיקולים פוליטיים ולא משיקולים מקצועיים. פוליטיזציה נפוצה בהחלטות בנושאים חברתיים, כלכליים, דתיים, מדעיים ומשפטיים. דוגמה לפוליטיזציה של מונח גאוגרפי היא מגוון המונחים בשיח הישראלי המתארים את השטח הגאוגרפי שממערב לנהר הירדן - "יהודה ושומרון", "הגדה המערבית" ועוד. כל מונח כזה איננו מתאר יחידה גאוגרפית גרידא, אלא נלווית אליו משמעות פוליטית. דוגמה אחרת לפוליטיזציה אפשר לראות בהחלטת הפרלמנט בשוודיה במרץ 2010 להכיר באירועי רצח העם הארמני בטורקיה. שר החוץ השוודי, קארל בילדט, טען אז שהוא מצר על ההחלטה ושהיא מהווה "פוליטיזציה של ההיסטוריה." לפעמים המונח "פוליטיזציה" עצמו הופך למונח בעל משמעות שלילית. קבוצה המחזיקה בדעה מסוימת בנושא כלשהו עשויה להאשים את המתנגדים לה ב"פוליטיזציה של הנושא". כוונתם של משתמשי הביטוי היא שאנשי הקבוצה מתמודדים עם הסוגיה באופן מקצועי, ואילו המתנגדים לה עוסקים בנושא ממניעים פוליטיים בלבד. בין הסוגיות בהן הדיון גולש לעיתים קרובות לפוליטיזציה ניתן למצוא דיונים בנושאי התחממות עולמית, שיטות שונות לטיפול באוטיזם, הפרדת הדת מהמדינה, פמיניזם, נישואים חד-מיניים, דרכים להפחתת ממדי העוני, מלחמה, הזכות לשאת נשק, מדינת רווחה, עונש מוות ושימוש בתאי גזע עובריים למחקר. על פי סקירה של המכון הישראלי לדמוקרטיה, האפשרות לפוליטיזציה של השירות הציבורי בישראל נוצרה כאשר נקבע בשנת 1959 שבעלי תפקידים בכירים במשרדי ממשלה שונים ממונים על ידי שרי הממשלה. בשנות ה-90 של המאה ה-20 נוספו מגבלות לפוליטיזציה בכך שתפקידים מסוימים הוגדרו כתפקידים שמאוישים על ידי מרכז או וועדת מינוי, דבר אשר מפחית את מידת ההשפעה של גורמים פוליטיים. אולם מעת לעת מבוצעים ניסיונות לשינוי בחקיקה אשר יאפשרו מינויים פוליטיים. בממצאי וועדת חקירה לאסון במירון צוינה השפעתה של פוליטיזציה על הגורמים האחראים לבטיחות ועל מקבלי ההחלטות שנמצאו אחראים לאסון. בשנת 2024 הזהירה היועצת המשפטית לממשלה מפני פוליטיזציה של השירות הציבורי וציפייה מעובדי הציבור שנאמנותם לשר הממונה תהיה מעל דאגתם לטובת הציבור. פוליטיזציה של המדע Oxford Dictionary, politization (noun) סוכנויות הידיעות, שבדיה הכירה ברצח העם - שגרירת טורקיה תעזוב, באתר ynet, 11 במרץ 2010. ANKARA: Turkey: Swedish politicization of history "big mistake", ‏13 במרץ 2010 (באנגלית). פוליטיזציה של שירות המדינה, באתר www.idi.org.il, ‏2019 דוח ועדת החקירה הממלכתית לחקר אסון הר מירון – כל מה שחשוב לדעת, באתר www.idi.org.il, ‏2024-08 חן מענית, היועמ"שית: הממשלה מנהלת רפורמה שקטה לטובת פוליטיזציה של השירות הציבורי, באתר הארץ, 27 במאי 2024
אצטדיון טוטנהאם הוטספר

אצטדיון טוטנהאם הוטספר (באנגלית: Tottenham Hotspur Stadium) הוא אצטדיון כדורגל בשכונת טוטנהאם שבלונדון, מכיל 62,062 מקומות ישיבה ומשמש החל מאפריל 2019 את קבוצת טוטנהאם הוטספר. האצטדיון נבנה על הריסותיו של אצטדיונה הקודם של הקבוצה, וייט הארט ליין, אשר נהרס לטובת בניית האצטדיון החדש. במהלך המאה ה-21 החליטה קבוצת טוטנהאם הוטספר לעזוב את אצטדיון וייט הארט ליין המיושן והקטן, אשר שימש את המועדון יותר ממאה שנים. האצטדיון האולימפי היה מבין האפשרויות להיות אצטדיונה החדש, אולם ראשי טוטנהאם לא הסכימו לבסוף לשחק שם, בעיקר עקב המרחק משכונת טוטנהאם, ומסלול האתלטיקה שאמור להישאר באצטדיון וגורם לריחוק בין היציעים למגרש. ב-2014 הודיעה הנהלת המועדון שהיא מתכננת לבנות אצטדיון חדש בצמוד ובמקום וויט הארט ליין. האצטדיון הוא חלק מ"פרויקט פיתוח נורת'מברלנד", אשר כולל גם בניית 579 יחידות דיור חדשות, בית מלון, מרכז רפואי קהילתי, מרכז קניות ומוזיאון לקבוצת הכדורגל. בניית האצטדיון החדש החלה ב-2016 בשטח הצמוד לוייט הארט ליין. בניית החלק הצמוד הסתיימה במהלך 2017 ולצורך המשך הבנייה נהרס האצטדיון הישן. בעקבות זאת בעונה 2017/2018 שיחקה טוטנהאם באצטדיון ומבלי, בו עשתה שימוש גם בעונת 2018/2019 עקב עיכוב במועד סיום בניית האצטדיון. האצטדיון נחנך ב-3 באפריל 2019 במשחק ליגה מול קריסטל פאלאס בו ניצחה טוטנהאם בתוצאה 2–0. היציע הצפוני היציע הדרומי חדר ההלבשה האצטדיון (משמאל) ממבט על בזמן בנייתו לצד הוייט הארט ליין מדיה וקבצים בנושא אצטדיון טוטנהאם הוטספר בוויקישיתוף אתר האינטרנט הרשמי של אצטדיון טוטנהאם הוטספר אצטדיון טוטנהאם הוטספר, ברשת החברתית אינסטגרם האצטדיון החדש של טוטנהאם יהיה היקר באירופה: יותר ממיליארד ליש"ט, באתר כלכליסט, 5 בדצמבר 2017 Daniel Levy says Tottenham will become one of biggest clubs in the world, Sky Sports,‏ 5 באפריל 2019
דיוויזיית הגרנדיר אס אס ה-34

דיוויזיית גרנדיר אס אס ה-34 "לנדשטורם נדרלנד" (בגרמנית: 34. SS-Freiwilligen-Grenadier-Division "Landstorm Nederland") הייתה דיוויזיית גרנדיר של הוואפן אס אס, אשר הורכבה ממתנדבים מהולנד ולחמה במלחמת העולם השנייה. ב-1 במרץ 1943 הוקם בהולנד שתחת שליטת גרמניה "רגימנט גרנדיר לנדוואכט נדרלנד". הרגימנט היה מורכב מהולנדים מתנדבים, והיה תחת שליטת המפלגה הנאצית המקומית שנקראה "התנועה הנאציונל-סוציאליסטית של הולנד" (NSB). באוקטובר איבדה NSB את השליטה על הרגימנט והוא עבר תחת הוואפן אס אס. שמו שונה ל"רגימנט גרנדיר לנדשטורם נדרלנד". בספטמבר 1944 לחם הרגימנט במסגרת הקרב על ארנהם, ובנובמבר של אותה שנה שודרג ל"בריגדת גרנדיר אס אס לנדשטורם נדרלנד", וב-10 בפברואר 1945 שונה שמה של הבריגדה לדיוויזיית גרנדיר אס אס ה-34 "לנדשטורם נדרלנד". הדיוויזיה לחמה בקרבות בהולנד במסגרת הארמייה ה-25 כנגד בעלות הברית, והייתה מעורבת במספר זוועות כנגד האוכלוסייה האזרחית. חרף העובדה שמרבית החיילים בדיוויזיה היו הולנדים, הרי שרוב הקצינים היו גרמנים, ואף הולנדי לא הגיע לתפקיד בכיר ממפקד פלוגה. המורל בדיוויזיה היה נמוך, במרץ 1945 ניסו ארבעה חיילים הולנדים לרצוח את מפקד הכיתה שלהם ולערוק לבריטים, אולם תוכניתם נתגלתה והארבעה הוצאו להורג ב-9 במרץ. ב-5 במאי נכנעה מרבית הדיוויזיה לידי הצבא הבריטי, אם כי חלק קטן ממנה המשיך להילחם עד 9 במאי. מרבית חיילי הדיוויזיה נשפטו כמשתפי פעולה עם הנאצים, וחלקם אף נרצחו ללא משפט כפעולת נקם. מדיה וקבצים בנושא דיוויזיית הגרנדיר אס אס ה-34 בוויקישיתוף דיוויזיית פאנצרגרנדיר אס אס ה-34 באתר lexikon-der-wehrmacht (בגרמנית) דיוויזיית גרנדיר אס אס ה-34 באתר Axis History (באנגלית) הלחם של המילים "לנדשטורם" ו"הולנד". לנדשטורם הוא מונח המתייחס לחיילי מיליציה מאיכות נמוכה. הוא רווח בעיקר בפרוסיה ואוסטריה, אך השימוש בלנדשטורם היה נפוץ גם בהולנד ושוודיה. דיוויזיית פאנצרגרנדיר אס אס ה-34 באתר lexikon-der-wehrmacht (בגרמנית) דיוויזיית גרנדיר אס אס ה-34 באתר Axis History (באנגלית)
עורקי האצבעות הגביים

האם התכוונתם ל... עורקי האצבעות הגביים (כף היד) עורקי האצבעות הגביים (כף הרגל)
ג'וזף קלנסי

ג'וזף קלנסי (באנגלית: Joseph Clancy) הוא ראש השירות החשאי של ארצות הברית לשעבר. קלנסי נולד בפילדלפיה, למד באקדמיה הצבאית של ארצות הברית והוא בוגר תואר ראשון במדע המדינה ומשפט פלילי מאוניברסיטת וילנובה. לאחר לימודיו עבד כמורה וכמאמן פוטבול ובייסבול בתיכון בפילדלפיה. במאי 1984 הצטרף לשירות החשאי של ארצות הברית ושימש רכז שטח בלשכת פילדלפיה. ב-1989 עבר ליחידת האבטחה של נשיא ארצות הברית בה שירת במשך כשמונה שנים. לאחר מכן שימש רכז שטח בלשכת ניו יורק של השירות החשאי. ב-1999 חזר לשרת ביחידת האבטחה של הנשיא ובתפקידו הבא הוצב במטה השירות במשרד לענייני הקונגרס. כמו כן שירת ביחידת ביקורת הפנים של השירות. באוקטובר 2001 עבר לשרת במטה המחלקה לביטחון המולדת ושימש כראש מערך האבטחה באירועים לאומיים. במרץ 2003 חזר לשרת ביחידת האבטחה של הנשיא. ביוני 2005 מונה למשנה לראש יחידת האבטחה. בפברואר 2009 מונה לראש יחידת האבטחה. הוא שירת בתפקיד במהלך כהונתו של הנשיא ברק אובמה. ב-2011 פרש מהשירות ומונה לראש מערך האבטחה בחברת Comcast. לאחר התפטרותה של ראש השירות החשאי ג'וליה פירסון, התבקש קלנסי על ידי הנשיא אובמה לשוב לשירות ולמלא את מקומה, הוא שירת כממלא מקום מאוקטובר 2014 עד מינוי הקבע לתפקיד בפברואר 2015. בפברואר 2017 הודיע על פרישתו שנכנסה לתוקף ב-4 במרץ. מדיה וקבצים בנושא ג'וזף קלנסי בוויקישיתוף ג'וזף קלנסי באתר השירות החשאי של ארצות הברית Secret Service director Joseph Clancy to retire, פוליטיקו, 14 בפברואר 2017
סייבל (פירושונים)

למילה הלועזית Sable יש מספר שימושים, בהגיות שונות. האם התכוונתם ל... סייבל – אי קנדי קטן בקרבת נובה סקוטיה סילבר סייבל – דמות אנטי-גיבורה מחוברות הקומיקס "ספיידרמן" דלק סיבירי (נקרא באנגלית Sable) - יונק קטן ממשפחת הסמוריים אנטילופת סוס שחורה (מכונה באנגלית אנטילופת סייבל) - אנטילופה גדולה מתת-משפחת הראמים סאבל (הרלדיקה) – בהרלדיקה, טינקטורת שחור סאבלה (Sablé) - ביסקוויט צרפתי סובל סובול צובל (פירושונים)
ברנדי צ'סטיין

ברנדי צ'סטיין (באנגלית: Brandi Chastain; נולדה ב-21 ביולי 1968) היא כדורגלנית עבר אמריקנית וכיום שדרנית בערוצים ABC ו-ESPN. צ'סטיין למדה בתיכון ארכיבישוף מיטי בסן חוזה שבקליפורניה, והובילה אותו לזכייה בשלוש אליפויות לאומיות. ב-1986 החלה ללמוד באוניברסיטת קליפורניה בברקלי, וזכתה בתואר רוקי העונה. לאחר מכן עברה ניתוח ברגליה והחמיצה את עונות 1987 ו-1988. ב-1989 עברה לאוניברסיטת סנטה קלרה, והובילה אותה לשני פיינל-פור של ה-NCAA. את הופעת הבכורה שלה בנבחרת ארצות הברית ערכה ב-18 באפריל 1991 במשחק נגד נבחרת מקסיקו. צ'סטיין זכתה באותה שנה במקום הראשון בגביע העולם עם הנבחרת. ב-1993 סייעה לנבחרת לזכות בגביע הזהב שנערך בניו יורק. ב-8 באוגוסט 1993 פרשה מהנבחרת האמריקנית, אך לקראת המשחקים האולימפיים של שנת 1996 חזרה לנבחרת ועזרה לה לזכות במדליית זהב. שיא הקריירה של צ'סטיין היה בגביע העולם 1999. צ'סטיין כבשה בבעיטת עונשין את שער הניצחון בגמר נגד נבחרת סין. לאחר הבקעת השער צ'סטיין הורידה את חולצתה ונותרה לבושה בחזיית ספורט בלבד. בעקבות הצלחתה בטורניר זכתה למספר חוזי חסות, שהבולט מביניהם היה מטעם נייקי בסך מיליון דולר. משחקה האחרון בנבחרת היה ב-6 בדצמבר 2004 אחרי אולימפיאדת אתונה. צ'סטיין הייתה ממייסדות ליגת ה-WUSA, ושיחקה בה מ-2001 ועד 2003. מדיה וקבצים בנושא ברנדי צ'סטיין בוויקישיתוף אתר האינטרנט הרשמי של ברנדי צ'סטיין ברנדי צ'סטיין, ברשת החברתית אקס (טוויטר) ברנדי צ'סטיין, באתר Soccerdonna (בגרמנית) ברנדי צ'סטיין, באתר Soccerway ברנדי צ'סטיין, באתר WorldFootball.net ברנדי צ'סטיין, באתר FootballDatabase.eu גביע העולם בכדורגל - ברנדי צ'סטיין (אורכב 05.01.2006 בארכיון Wayback Machine) ג'ון בראנץ', הניו יורק טיימס, כוכבת הכדורגל שהחליטה לתרום את מוחה למדע, באתר הארץ, 11 במרץ 2016
ארנסט בראון

ארנסט "בראוני" בראון (25 באפריל 1916 - 21 באוגוסט 2009) היה רקדן סטפס אפרו-אמריקאי. בראון היה חלק מצמד רקדנים יחד עם צ'ארלס "קוקי" קוק אשר רקדנו והופיעו יחד מיימי הוודויל בשנות ה-60. ב-16 שנותיו האחרונות, רקד יחד עם רג'ינלד מקלגלין שהיה ידוע בכינוי "רג'יו ההופר". בראון התחיל להופיע באופן מקצועי כילד במועדונים שונים: רוקסי רדיו סיטי, מועדון הכותנה בניו יורק, הקזינו הלטיני בפריז ובפלדיום שבלונדון בשנות ה-30 וה-40 של המאה ה-20. הוא קיבל פרס מטעם אגודת הסטפס האמריקאי בשנת 2004 והופעתו האחרונה הייתה במסגרת המופע השנתי "עיר הסטפס" מטעם אותה האגודה יחד עם מר מקלגלין. בראון הופיע בסרטים כמו "קאו קאו בוגי", על במת ברודוויי בשנת 1948 "נשקי אותי קייט", בפסטיבל הג'אז של ניופורט, במופעים שונים כמו "אשפה ושתי הפחיות שלו" שבו שיחק את אחת הפחיות. בנוסף הופיע בסרט דוקומנטרי שהיה מועמד לפרס אמי "ג'ובה- המאסטרים של הריקוד הקצבי והסטפס" ארנסט "בראוני" בראון נפטר בשיקגו בשנת 2009. Ernest Brown | American tap dancer, באתר ספריית הקונגרס האמריקאי Dunning, Jennifer (25 באוגוסט 2009). "Ernest Brown, Last Member of the Original Tapping Copasetics, Dies at 93 - Obituary (Obit) - NYTimes.com". הניו יורק טיימס. ISSN 0362-4331. נבדק ב-9 בפברואר 2012. {{cite news}}: (עזרה) ארנסט בראון, במסד הנתונים הקולנועיים IMDb (באנגלית) Ernest Brown, באתר ספריית הקונגרס האמריקאי
מרכז הנגב

מרכז הנגב הוא שמו של בניין מגורים, משרדים ומסחר בין השכונות ב' וד' בבאר שבע. הבניין, הכולל בתוכו מעין רחוב מקורה, תוכנן על ידי אדריכל רם כרמי ונחשב למבנה בולט ולאחד מסמלי הברוטליזם הישראלי. חלקו הראשון של הבניין הוקם בשנת 1966 על ידי חברת סולל בונה, אך החלקים הנוספים שתוכננו במקור לא נבנו. כרמי זכה בפרס רכטר לשנת 1966 על תכנון הבניין. לימים ספג הבניין ביקורת על האסתטיקה הברוטליסטית שלו, על כישלונו המסחרי ואף על היומרה לתכנן ״עיר בתוך בניין״, כפי שניסח כרמי בעצמו. כיום מצבו של הבניין מוזנח ובחלקים ממנו נעשו שינויים מבניים. בשנת 2015 הוצגה בארכיון עזריאלי לאדריכלות שבמוזיאון תל אביב לאמנות תערוכה העוסקת בבניין תחת הכותרת "מרכז הנגב: מברוטליזם לפוסט-מודרניזם". התערוכה הציגה את הגלגולים השונים שלהבניין ונאצרה על ידי פרופ' ערן נוימן. רם כרמי, אדריכלות של צל, מאמר בכתב העת קו גיליון 3 מרכז הנגב באתר אדריכלות ברוטליסטית בישראל נועם דביר, רחוב ללא מוצא: החלום האדריכלי של באר שבע, באתר הארץ, 23 במרץ 2011 קשת רוזנבלום, האם המבנה האיקוני יהפוך לעוד קניון?, באתר הארץ, 24 באפריל 2014 יעל דראל, הנה שבה הרכבת, באתר כלכליסט, 5 בנובמבר 2014 סיור בבניין עם תמונות בבלוג "התפוז הגדול" אסתר זנדברג, רם כרמי: בטון אחר, באתר TheMarker‏, 11 באפריל 2013 הארכיון ההיסטורי של שיכון ובינוי | "מרכז הנגב", באר שבע, באתר historical-archive.shikunbinui.com "פרס רכטד'י הוענק לר.כרמי מיה דבש, אדריכלות על סטרואידים: מה קרה לרם כרמי, באתר nrg, ‏21/4/2009 ערך זה הוא קצרמר בנושא אדריכלות ובנושא ישראל. אתם מוזמנים לתרום לוויקיפדיה ולהרחיב אותו.
שביל יזרעאל

שביל יזרעאל הוא טרק בעמק יזרעאל. תוואי השביל הראשי שלו הוא באורך של כ-120 קילומטר, ויחד עם שבילי משנה אורכו הוא כ-200 קילומטר. את השביל יזמו המועצה האזורית עמק יזרעאל יחד עם בני נוער מהמועצה, והוא סומן על ידי הוועדה לשבילי ישראל. השביל עובר בין מצפורי נופים, אתרים ארכאולוגיים, אתרי מורשת, גנים לאומיים ושמורות טבע. מטרות השביל הן להציג את ה"יזרעאליות", להוות אתר תיירותי, להוסיף לעמק מבחינה אקולוגית בערך הסביבתי ולהוות אתר חינוכי לנוער. צבעי סימון השביל מיוחדים בסימון לבן כתום לבן. רוב השביל כבר מוכן, אך ישנם חלקים מתוכננים הנמצאים בשלבי הכנה. מעיינות, אתרי מורשת, יישובים, תלים תנ"כיים, שמורות ומצפורים לאורך השביל (המוכן) ממערב למזרח: בית שערים, מצפה ברק, אלונים, עין חזין, באר אבא, נחל נהלל, נהלל, הסליק של נהלל, עין שפן, עין סייפן, עין בידיה, רמת דוד, גבת, שמורת הטבע שימרון, בריכת תל שימרון, סינגל תמרת, אבן שבת, גן לאומי שמרון, יער כפר החורש, הר בהרן, עין מקב, יפיע, יער בלפור, מצפור לעמק, גניגר, עין גדעון, שמורת הטבע בלפוריה, עין עדשים, גבעת הג'מוסים, חרבת עדשים, נחל עדשים, אחוזת ברק, דברת. מפת השביל באתר עמק יזרעאל (אורכב 20.06.2020 בארכיון Wayback Machine). מפת השביל המתוכנן באתר עמק יזרעאל. השביל באתר קק"ל. (אורכב 28.03.2017 בארכיון Wayback Machine) ישראל מושקוביץ, שביל חדש: חוויה יזרעאלית, באתר ידיעות אחרונות, ‏09/06/2016 שביל יזרעאל - קק"ל, באתר קרן קיימת לישראל (ארכיון) בארי אורן, עמק יזרעאל: נחנך שביל יזרעאל – קק"ל, באתר עמקניוז, ‏12/06/16 שביל יזרעאל, באתר המועצה האזורית עמק יזרעאל (ארכיון) יואב עציון, עמק יזרעאל: השביל הזה מתחיל כאן, באתר ycom, ‏04/11/14 שביל יזרעאל, באתר המועצה האזורית עמק יזרעאל, ‏5/06/2016
חיים מאיר היילמן

חיים מאיר הֵיילמַן (בכתיב ידי: היילמאן; ה'תרט"ו, 1855 – י"ג בחשוון ה'תרפ"ח, 8 בנובמבר 1927) היה ביוגרף, ומוציא לאור יהודי בלארוסי. עסק בהדפסת סיפורי חסידים וכתבי אדמו"רי חב"ד. כתב את ספר הביוגרפיה המהווה את אחד ממקורות הידע החשובים על אדמו"רי חב"ד - "בית רבי". נולד ב-1855 בעיר לפל שבמחוז ויטבסק, כיום בבלארוס, לרב אברהם שמואל היילמן ולאיטה ביילה בת מנחם מנדל מלפל. היה חסיד של אדמו"רי חב"ד, הרב שלמה זלמן שניאורסון מקאפוסט ואחיו הרב שמריה נח שניאורסון מבוברויסק. הילמן עסק בהוצאה לאור וכתיבה, וההדיר והוציא לאור בין היתר את ספרי האדמו"ר ה"צמח צדק" - 'אור התורה', 'יהל אור' על ספר תהילים, 'מאה שערים' תורות אדמו"רי חב"ד הראשונים, וכן ספרי חסידים - 'חנה אריאל' של רבי יצחק אייזיק אפשטיין ו'פלח הרימון' של רבי הלל מפאריץ'. ספרו בית ישראל שנדפס בניו יורק בה'תרס"ז עוסק ברבי ישראל מרוז'ין ובאדמו"רי בית רוז'ין. נפטר בי"ג בחשוון ה'תרפ"ח (1927). בשנת ה'תרס"ב (1902) נדפס לראשונה בברדיטשוב ספר היסוד הביוגרפי שכתב בית רבי, על שלושת אדמו"רי חב"ד הראשונים - האדמו"ר הזקן, האדמו"ר האמצעי והצמח צדק, בתוספת כתבים וביוגרפיה על בני משפחותיהם, ידידיהם ותלמידיהם. את הספר כתב במשך 13 שנה ולדבריו השמיט את כל הפרטים שאינם מהימנים דיים. רבים ממקורותיו הם מנכדי הצמח צדק, כשהכוונה לאדמו"רי קאפוסט וליאדי. הספר נדפס בשנים מאוחרות יותר בכמה מהדורות חדשות. הילמן נפגש עם האדמו"ר הרש"ב מלובביץ' ובזקנותו ביקר בהתוועדות של בנו, הרב יוסף יצחק שניאורסון מחב"ד; חתנו, הרב מנחם מנדל שניאורסון מחב"ד כתב על הספר בית רבי: ”בנוגע לספר 'בית רבי' - הן ניכר מאופן כתיבתו גודל הדיוק בכל דבר כו'.” היילמן זכה לשבחים גם מצד אנשי המחקר, והוא מצוטט רבות על ידי מיכלזון, יועץ קים קדיש, אלפסי ועוד. בית רבי - הוצאה חדשה ה'תשע"ד (2014), הוצאת הוצאת ספרים מעיינותיך. ראה הקדמת לוי יצחק הולצמן. Гельман, Хаим Меир, יברייסקיה אנציקלופדיה יהושע מונדשיין, "בית רבי", באתר שטורעם הספר בית רבי חיים מאיר היילמן, בית רבי, ברדיטשוב, תרס"ב, באתר היברובוקס יהושע מונדשיין, "הספר בית רבי ומחברו"קובץ הזיכרון 'עשרה מאמרות' עמודים: 63-69
מגנטוביולוגיה

מגנטוביולוגיה הוא תחום מדעי העוסק בהשפעת שדות מגנטיים חלשים על יצורים חיים, תחום זה החל להתפתח כמעט עם תגלית התופעה האלקטרומגנטית עצמה. שנים רבות ישנו ניסיון להבין את הפיזיקה העומדת מאחורי השפעות אלה ששזור בהרבה סתירות. התחום כולל גם שדות אלקטרומגנטיים הנוצרים על ידי תהליכים בתוך מערכות ביולוגיות. בעקבות חוסר התוצאות הברורות מתצפיות וניסויים בתחום זה עדיין לא קיימות השערות ותפיסות מוגדרות, ועל כן פיזיקאים רבים עוד מנסים לאמוד את ההשפעות של שדה מגנטי על מערכות ביולוגיות. מחקרים מוצלחים בתחום עדיין לא הוצגו באופן ברור. בעייתיות המחקר בתחום מתבטאת בריבוי משתני הבעיה וקיימות מספר תאוריות בתחום. שכן שדות בעוצמות של 1 גאוס או תדר הנמוך מ-100 הרץ אינם יכול לבצע פעולות חימום ואו למסור אנרגיה המתאימה להתרחשות תהליך כימי. חוקרים בתחום המגנטוביולוגיה אינם מסתירים את בעייתיות התצפיות הניסיוניות הסותרות בחלק מהמקרים ולא חזרתי במקרים אחרים. הסברים שנותנים לכך היא הסימולטניות הדרושה לקיומם של כל התנאים המגנטיים והפיזיולוגיים בו זמנית. גישה שונה להגעה למסקנות על תצפיות ניסיוניות שפותחה עקב הקושי בקבלת תוצאות מובהקות בסדרת ניסויים דומים, מסתכמת בהסתכלות על תוצאות ניסיוניות מסוגים שונים וניסיון למצוא דמיון בתצפיות שניתנות. לכן יימצאו יותר הסברים תאורטיים לכל תופעות אלה וניסויים אלה אך לא תוצאות חותכות. הבלבול הרב בתחום זה מתבטא בתחום הרפואי, שכן מצד אחד מוצעים מגוון שיטות של ריפוי תחת הכותרת מגנטותרפיה, אך מצד שני ידוע כי שדה מגנטי חזק או מעל תדר של 50 הרץ יכול להיות מעורב בתהליכים כימיים או תרמיים בסביבה ביולוגית ומכאן יכול להזיק ואף עלול להיות מעורב בהתפתחות סרטנית. מכאן שמדענים נוטים לא להתייחס בכובד ראש לתחום זה. Binhi V N, Savin A V Usp. Fiz. Nauk 173 265 (2003) [Phys. Usp. 46 259 (2003)] Park R L Voodoo Science: the Road from Foolishness to Fraud (Oxford: Oxford Univ. Press, 2002) de Gennes P-G Scaling concepts in Polymer Physics (Ithaca, NY: Cornell Univ. Press, 1979) [Translated into Russian (Moscow: Mir, 1982)] Blyumenfel'd L A Problemy Biologichesko|¯ Fiziki (Problems of Biological Physics) 2nd ed. (Moscow: Nauka, 1977) [Translated into English (Berlin: Springer-Verlag, 1981)] 5. Kapitsa S P (Compiler) Zhizn' Nauki: Antologiya Vstupleni|¯ k Klassike Estestvoznaniya (Life of Science: Anthology of Preambles in Classical Natural Sciences) (Moscow: Nauka, 1973)